ai4bharat/Pralekha huggingface dataset:
বিদেশমন্ত্রক
কোচবিহারে আগামী ১৪ই ডিসেম্বর পোস্ট অফিস পাসপোর্ট সেবাকেন্দ্র খোলা হবে
কলকাতা, ০৬ ডিসেম্বর, ২০১৮
আগামী ১৪ই ডিসেম্বর  কোচবিহারের মুখ্য ডাকঘরে পোস্ট অফিস পাসপোর্ট সেবাকেন্দ্র  আনুষ্ঠানিকভাবে চালু করা হবে। প্রথমদিকে, ১৩ই ডিসেম্বর ও ১৪ই ডিসেম্বর, সকাল ১০টা থেকে ৫জন ও ১০জন আবেদনকারীকে যথাক্রমে সাক্ষাৎকারের জন্য ডাকা হবে। তারপর ১৭ই ডিসেম্বর  থেকে রোজ সকাল ১০টা থেকে ৪০ জন করে আবেদনকারীকে সাক্ষাৎকারে ডাকা হবে। আগামী ১০ তারিখ দুপুর সাড়ে তিনটে থেকে www.passportindia.gov.in ওয়েবসাইটে অ্যাপয়েন্টমেন্টের জন্য প্রার্থীদের তালিকা প্রকাশ করা হবে। পাসপোর্টের আবেদনকারীদের অনলাইন মাধ্যমে পাসপোর্ট ফি জমা দিতে হবে।
আবেদনকারীদের সাক্ষাৎকারের দিন অনলাইন অ্যাপ্লিকেশন রেফারেন্স নম্বর  সহ অন্যান্য জরুরি নথি যেমন- পরিচয়পত্র, ঠিকানা ও জন্ম তারিখের প্রমাণপত্র  নিয়ে যেতে হবে। প্রয়োজনীয় নথি সংক্রান্ত সব তথ্য www.passportindia.gov.in ওয়েবসাইটে পাওয়া যাবে।
SC/NS
(Visitor Counter : 87
প্রধানমন্ত্রীরদপ্তর
রজ পর্ব উপলক্ষ্যে ওডিশার জনসাধারণকে প্রধানমন্ত্রীর শুভেচ্ছা
নতুনদিল্লি, ১৪ই জুন, ২০২১
প্রধানমন্ত্রী শ্রী নরেন্দ্র মোদী পবিত্র রজ পর্ব উপলক্ষ্যে ওডিশার জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ পবিত্র রজ পর্ব উপলক্ষ্যে শুভেচ্ছা জানাই। আমি সকলের সুস্বাস্থ্য ও মঙ্গল কামনা করি।“
CG/CB
(Visitor Counter : 131
পেট্রোলিয়ামওপ্রাকৃতিকগ্যাসমন্ত্রক
দশম পর্যায়ে নগর-কেন্দ্রিক গ্যাস বন্টনের ব্যাপারে দরপত্র আহ্বানের আগামীকাল কলকাতায় রোড-শো
কলকাতা, ০৭ জানুয়ারী, ২০১৯
পেট্রোলিয়াম ও প্রাকৃতিক গ্যাস নিয়ন্ত্রণ  পর্ষদ দশম পর্যায়ে নগর-কেন্দ্রিক গ্যাস বন্টনের জন্য দরপত্র আহ্বানের ব্যাপারে সংশ্লিষ্ট সব পক্ষের দৃষ্টি আকর্ষণ করতে আগামীকাল কলকাতায় রোড-শো আয়োজন করেছে। উল্লেখ করা যেতে পারে, সম্প্রতি নবম পর্যায়ে নগর-কেন্দ্রিক গ্যাস বন্টনের জন্য ২১টি রাজ্য ও কেন্দ্রশাসিত অঞ্চলের ১৭৪টি জেলার ৮৬টি ভৌগলিক এলাকার দরপত্র আহ্বান প্রক্রিয়া সাফল্যের সঙ্গে শেষ হয়েছে। দশম পর্যায়ে ১৪টি রাজ্যের ১২৪টি জেলার ৫০টি ভৌগলিক এলাকার জন্য দরপত্র আহ্বান করার সিদ্ধান্ত হয়েছে। গত ২২ নভেম্বর প্রধানমন্ত্রী নতুন দিল্লির বিজ্ঞান ভবনে আয়োজিত এক অনুষ্ঠানে এই পর্যায়ে দরপত্র আহ্বান প্রক্রিয়ার সূচনা করেন।
সারা দেশে পর্ষদের পক্ষ থেকে যে রোড-শো-এর আয়োজন করা হয়েছে, কলকাতার কর্মসূচিটি তার অন্যতম। উল্লেখ করা যেতে পারে, দরপত্র জমা দেওয়ার শেষ তারিখ আগামী ৫ ফেব্রুয়ারি।
নবম পর্যায়ের মতো দশম পর্যায়ের দরপত্র আহ্বান প্রক্রিয়াতেও উৎসাহব্যঞ্জক সাড়া পাওয়া যাবে বলে আশা করা হচ্ছে। এই পর্যায়ে পশ্চিমবঙ্গের আটটি জেলাকে নগরকেন্দ্রিক গ্যাস বন্টন ব্যবস্হার আওতায় নিয়ে আসার পরিকল্পনা রয়েছে। জেলাগুলি হল- দার্জিলিং, জলপাইগুড়ি, উত্তর দিনাজপুর, হাওড়া , হুগলি , নদীয়া , উত্তর চব্বিশ পরগণা  এবং দক্ষিণ চব্বিশ পরগণা ।
SSS/BD/NS
(Visitor Counter : 64
প্রধানমন্ত্রীরদপ্তর
প্রথম জনজাতীয় খেল মহোৎসব উদ্যোগের প্রশংসা প্রধানমন্ত্রীর
নয়াদিল্লি, ১৪ জুন, ২০২৩
প্রধানমন্ত্রী শ্রী নরেন্দ্র মোদী ভুবনেশ্বরে কলিঙ্গ ইন্সটিটিউট অফ সোস্যাল সায়েন্সে প্রথম জনজাতীয় খেল মহোৎসব আয়োজনে আনন্দ প্রকাশ করেছেন।
প্রধানমন্ত্রী এ ধরণের খেলাধুলাকে এক বড় সূচনা বলে অভিহিত করেছেন এবং দেশের জন্য খ্যাতি অর্জনের ক্ষেত্রে উপজাতি খেলোয়াড়দের ভূমিকার কথা স্বীকার করেছেন।
অমৃত মহোৎসবের এক ট্যুইটের প্রত্যুত্তরে প্রধানমন্ত্রী জানিয়েছেন, “আমাদের ক্রীড়া ক্ষেত্রে এটি দুর্দান্ত সূচনা। বিশ্বব্যাপি প্রতিযোগিতায় ভারতের খ্যাতি অর্জনের ক্ষেত্রে উপজাতি খেলোয়াড়রা বড় ভূমিকা পালন করেছেন। এই ধরনের প্রয়াসে দেশে উপজাতি সম্প্রদায় থেকে নতুন প্রতিভা উঠে আস
(
পর্যটনমন্ত্রক
কেন্দ্রীয় পর্যটন মন্ত্রকের উদ্যোগে দেখো আপনা দেশ সিরিজের আওতায় স্বাধীনতা দিবস উপলক্ষে 'জালিয়ানওয়ালা বাগ : স্বাধীনতা সংগ্রামের এক মোড়' শীর্ষক চতুর্থ ওয়েবিনার
নয়াদিল্লি, ১৭ আগস্ট, ২০২০
কেন্দ্রীয় পর্যটন মন্ত্রক স্বাধীনতা দিবস উদযাপন উপলক্ষে দেখো আপনা দেশ সিরিজের আওতায় 'জালিয়ানওয়ালা বাগ : স্বাধীনতা সংগ্রামের এক মোড়' শীর্ষক চতুর্থ ওয়েবিনারের আয়োজন করে। পর্যটন মন্ত্রকের এটি ৪৮তম ওয়েবিনার সিরিজ। এই সিরিজটি উপস্থাপন করেন দ্য পার্টিশান মিউজিয়াম তথা 'জালিয়ানওয়ালা বাগ, ১৯১৯’ বইয়ের লেখক এবং দ্য আর্টস অ্যান্ড কালচারাল হেরিটেজ ট্রাস্টের চেয়ারপার্সন শ্রীমতী কেশরী দেশাই। অনুষ্ঠানে শ্রীমতী দেশাই জালিয়ানওয়ালা বাগে শত শত নিরীহদের হত্যার কাহিনী তুলে ধরেন। ব্রিটিশ রাজত্বের বিরুদ্ধে লড়াইয়ে সামিল মানুষদের কিভাবে গণহত্যা করা হয়েছিল এবং সেই ঘটনা সারা দেশকে নাড়িয়ে দিয়েছিল, তারই বর্ণনা তুলে ধরেন তিনি। 'এক ভারত শ্রেষ্ঠ ভারত' কর্মসূচির আওতায় ভারতের সমৃদ্ধশালী বৈচিত্র্যকে তুলে ধরতেই পর্যটন মন্ত্রক এই ধরনের অনুষ্ঠানের আয়োজন করে।
শ্রীমতী দেশাই অনুষ্ঠানে প্রথম বিশ্ব যুদ্ধের সময় ভারতীয় সেনারা কিভাবে ব্রিটিশদের হয়ে লড়াই করেছিলেন এবং এ দেশে ব্রিটিশ ঔপনিবেশিকতার কাহিনী তুলে ধরেন। একইসঙ্গে, ১৯১৮ থেকে ১৯২০ সালের মধ্যে ভারতে ইনফ্লুয়েঞ্জা মহামারীর কারণে লক্ষ লক্ষ মানুষের প্রাণহানির ঘটনা ব্যাখ্যা করেন।
জালিয়ানওয়ালা বাগ হত্যাকাণ্ডের আগে অমৃতসর এবং ভারতের অন্যান্য অংশে রাজনৈতিক ও সামাজিক পরিস্থিতি সম্পর্কেও ব্যাখ্যা দেন শ্রীমতী দেশাই। তিনি রাওলাত আইন বা কালা আইন সম্পর্কেও নানা ঘটনা তুলে ধরেন। তৎকালীন সময়ে ব্রিটিশ পুলিশ বাহিনী কিভাবে সাধারণ মানুষের ওপর অত্যাচার চালিয়েছিল, তার নানান ঘটনাও ওয়েবিনারে জানান তিনি। গান্ধীজি এই ধরনের নিপীড়ক আইনের বিরুদ্ধে সাধারণ মানুষকে নিয়ে যে সত্যাগ্রহ আন্দোলনের ডাক দিয়েছিলেন তার কথাও উল্লেখ করেন শ্রীমতী দেশাই। অনুষ্ঠানে তিনি জানান, জালিয়ানওয়ালা বাগে সেই সময় বহু মানুষ শান্তিপূর্ণ প্রতিবাদের উদ্দেশ্যে জড়ো হয়েছিলেন। কিন্তু ব্রিটিশ শাসকরা উদ্বিগ্ন হয়ে সাধারণের মানুষের ওপর নির্বিচারে গুলি চালায়। এই ঘটনার পর সারা দেশে চাঞ্চল্য ছড়িয়ে পড়ে। রবীন্দ্রনাথ ঠাকুর এই ঘটনার প্রতিবাদে 'নাইটহুড' উপাধি ত্যাগ করেছিলেন।
ওয়েবিনারে কেন্দ্রীয় পর্যটন মন্ত্রকের অতিরিক্ত মহানির্দেশক শ্রীমতী রুপিন্দর ব্রার অমৃতসরের দর্শনীয় স্থান ভ্রমণ সম্পর্কে ব্যাখ্যা করেন। এই স্থানগুলি ভ্রমণের জন্য বিমান, রেল ও সড়ক যোগাযোগ ব্যবস্থার যথেষ্ট উন্নতি করা হয়েছে বলেও তিনি জানান। শ্রীমতী ব্রার বলেন, সূর্যাস্তের আগে প্রতিদিন ওয়াঘা সীমান্তে 'বিটিং রিট্রিট' অনুষ্ঠান সাধারণের মানুষের কাছে বিশেষ আকর্ষণের কেন্দ্রবিন্দু।
কেন্দ্রীয় পর্যটন মন্ত্রক দেশের পর্যটনের বিকাশে একাধিক পদক্ষেপ গ্রহণ করেছে। দর্শকদের সুবিধার্থে বিভিন্ন সুযোগ-সুবিধারও ব্যবস্থা করেছে। তার ব্যতিক্রম নয় জালিয়ানওয়ালা বাগও। বর্তমানে জালিয়ানওয়ালা বাগে সংস্কারের কাজ সম্পন্ন হয়েছে। সেখানে যাদুঘর, গ্যালারি সাজিয়ে তোলা হয়েছে। জালিয়ানওয়ালা বাগের স্মৃতিসৌধে সাউন্ড অ্যান্ড লাইট শো-র ব্যবস্থা করা হয়েছে।
দেখো আপনা দেশ ওয়েবিনারের সিরিজের আওতায় অনুষ্ঠানগুলি এখন থেকে পর্যটন মন্ত্রকের বিভিন্ন সোশ্যাল মিডিয়ায় দেখা যায়। পর্যটন মন্ত্রকের ইউটিউব চ্যানেলটি হল - https://www.youtube.com/channel/UCbzIbBmMvtvH7d6Zo_ZEHDA/featured
(CG/SS/DM
নতুনওপুনর্নবীকরণযোগ্যজ্বালানিমন্ত্রক
২০৩০ সালের মধ্যে সৌরশক্তি ক্ষেত্রে ১ ট্রিলিয়ন মার্কিন ডলার বিনিয়োগের লক্ষ্য অর্জনের প্রতিশ্রুতির মধ্য দিয়ে আন্তর্জাতিক সৌর জোটের চতুর্থ সভার সমাপ্তি
নয়াদিল্লি, ২২ অক্টোবর, ২০২১
আন্তর্জাতিক সৌর জোটের চতুর্থ সাধারণ সভা অনুষ্ঠিত হয়েছে ১৮-২১ অক্টোবর পর্যন্ত। এই সভায় সভাপতিত্ব করেছেন কেন্দ্রীয় বিদ্যুৎ, নতুন ও পুনর্নবীকরণযোগ্য শক্তি মন্ত্রী শ্রী আর কে সিং। এই সভায় ১০৮টি দেশ অংশ নেয়। পাশাপাশি, মার্কিন যুক্তরাষ্ট্রের জলবায়ু বিষয়ক বিশেষ রাষ্ট্রদূত জন কেরি প্রধান বক্তা হিসাবে উপস্থিত ছিলেন। এমনকি, ইউরোপীয়ান গ্রীন ডিলের পক্ষ থেকে ইউরোপীয়ান কমিশনের কার্যকরি সহ-সভাপতি ফ্রান্স টিমারম্যান্স এই সভায় বক্তব্য রাখেন।
সভাপতির ভাষণে ভারতের পক্ষ থেকে বিদ্যুৎ ও নতুন ও পুনর্নবীকরণযোগ্য শক্তি মন্ত্রী শ্রী আর কে সিং জানান, সৌর ও পুনর্নবীকরণযোগ্য শক্তিকে সঠিকভাবে ব্যবহার করার সময় এসেছে। এই শক্তি যথাযথভাবে ব্যবহার করতে পারলে বেশ কিছু সমস্যার সমাধান সম্ভব। আন্তর্জাতিক সৌর জোট বিশ্বে সবুজ শক্তি ক্ষেত্রে বিনিয়োগে সাহায্য করতে পারে বলেও মন্তব্য করেন তিনি। শ্রী সিং বলেন, স্বচ্ছ জ্বালানী ব্যবহারের মাধ্যমে আর্থিক উন্নয়ন সম্ভব। এতে কয়লা ও কাঠের জ্বালানী নিয়ন্ত্রণ করা যেতে পারে।
আন্তর্জাতিক সৌর জোটের মহানির্দেশক ডঃ অজয় মাথুর জানান, আন্তর্জাতিক সৌর জোট বিশ্বের কম কার্বন নিঃসরণকারী দেশগুলিতে আর্থিক পরিবর্তন নিয়ে আসতে অনুঘটকের কাজ করতে পারে। তিনি বলেন, সৌরশক্তি ক্ষেত্রে যথাযথ বিনিয়োগের জন্য উপযুক্ত নীতি, পরিকাঠামো প্রয়োজন। ২০৩০ সালের মধ্যে সৌরশক্তি ক্ষেত্রে ১ ট্রিলিয়ন মার্কিন ডলার বিনিয়োগের লক্ষ্যমাত্রা নির্ধারণ করা হয়েছে বলেও তিনি জানান। নতুন ও পুনর্নবীকরণযোগ্য শক্তি মন্ত্রকের সচিব শ্রী ইন্দু শেখর চতুর্বেদী বলেন, পুনর্নবীকরণযোগ্য শক্তি ক্ষেত্রে মহিলাদের অংশগ্রহণ বৃদ্ধির জন্য কেন্দ্রীয় সরকার একাধিক গুরুত্বপূর্ণ পদক্ষেপ নিয়েছে। এক্ষেত্রে বেসরকারি সংস্থাগুলিকে এগিয়ে আসার আহ্বানও জানান তিনি। সভায় মার্কিন যুক্তরাষ্ট্রের জলবায়ু বিষয়ক রাষ্ট্রদূত জন কেরি বলেন, জলবায়ু সঙ্কট মোকাবিলায় সৌরশক্তি বিশ্বের সবচেয়ে শক্তিশালী হাতিয়ার। উদীয়মান অর্থনীতির দেশগুলি সহ ছোট ছোট দ্বীপ রাষ্ট্রে সৌরশক্তি বিকাশের ক্ষেত্রে আন্তর্জাতিক সৌর জোট যে বিশেষ উদ্যোগ নিয়েছে, তার উচ্ছ্বসিত প্রশংসা করেন তিনি। চার দিনের এই সভায় ব্রিটেনের বিজ্ঞান, প্রযুক্তি ও উদ্ভাবন দপ্তরের মন্ত্রী তথা সাংসদ সদস্য মিঃ জর্জ ফ্রিম্যান কম দামে, নির্ভরযোগ্য উপায়ে কিভাবে বিশ্বব্যাপী বিদ্যুতের চাহিদা মেটানো যায় এবং এক্ষেত্রে সৌরশক্তি কি ভূমিকা পালন করতে পারে সে বিষয়ে বক্তব্য রাখেন। সভায় প্যারিস চুক্তির পর আন্তর্জাতিক সৌর জোটে উল্লেখযোগ্য সাফল্যের মাইলফলকগুলি তুলে ধরা হয়। ‘ওয়ান সান ওয়ান ওয়ার্ল্ড ওয়ান গ্রিড’ অর্থাৎ ‘এক সূর্য এক বিশ্ব এক গ্রিড’ – এর বিষয় নিয়েও সভায় আলোচনা হয়।
CG/SS/SB
(Visitor Counter : 143
নারীওশিশুবিকাশমন্ত্রক
মহিলাদের আর্থিক সহায়তা
নয়াদিল্লি, ২২ নভেম্বর, ২০১৯
সংবিধানের সপ্তম তপশিল অনুযায়ী, পুলিশ ও আইন-শৃঙ্খলা রাজ্যের এক্তিয়ারভুক্ত। আইন-শৃঙ্খলা বজায় রাখা, শিশু-সহ সকলের জীবন ও সম্পত্তি রক্ষা করার দায়িত্ব রাজ্যগুলির। বিভিন্ন অপরাধ মোকাবিলা করতে রাজ্য প্রশাসনগুলি সক্ষম। তবে, কেন্দ্র অপরাধীদের শাস্তি দিতে বিভিন্ন উদ্যোগ গ্রহণ করেছে। ১৯ ফেব্রুয়ারি, ফৌজদারি বিধি  আইন অনুযায়ী, অনলাইনের মাধ্যমে তদন্ত প্রক্রিয়ার নজরদারির জন্য একটি ব্যবস্থাপনা চালু করা হয়েছে। ফরেন্সিক সায়েন্স ল্যাবরেটরিতে ডিএনএ বিশ্লেষণের মাধ্যমে তদন্ত প্রক্রিয়ায় গতি আনতে নানা ব্যবস্থা গ্রহণ করা হয়েছে। মন্ত্রক বিভিন্ন সংশোধনাগারে মহিলা বন্দীদের জীবনযাত্রার মানোন্নয়নের জন্য স্বরাষ্ট্র মন্ত্রকের মাধ্যমে নানা পরামর্শ দিয়েছে। এছাড়া সংশোধনাগারে থাকা গর্ভবতী মহিলা, সদ্য মা ও শিশুদের জন্য যথাযথ যত্ন নেবার জন্য প্রয়োজনিয় নীতি-নির্দেশিকা মন্ত্রক সংশ্লিষ্ট কর্তৃপক্ষকে পাঠিয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় নারী ও শিশু বিকাশ মন্ত্রী শ্রীমতী স্মৃতি জুবিন ইরানি।
SSS/CB/SB
(Visitor Counter : 47
প্রতিরক্ষামন্ত্রক
ভারতীয় নৌ যুদ্ধ জাহাজ আইএনএস তাবার ইতালির নেপলস বন্দেরর কাছে ইতালীয় নৌবাহিনীর জাহাজের সঙ্গে এক যৌথ মহড়ায় অংশ নিয়েছে
নতুন দিল্লি, ৭ জুলাই, ২০২১
বর্তমানে ভূমধ্যসাগরে মোতায়েন ভারতীয় নৌ যুদ্ধ জাহাজ আইএনএস তাবার ৩ জুলাই ইতালির নেপলস বন্দরে পৌঁছোয়। ইতালীয় নৌবাহিনী জাহাজটিকে উষ্ণ অভ্যর্থনা জানায় । বন্দরে অবস্থানকালে আইএনএস তাবার'এর কমান্ডিং অফিসার ক্যাপ্টেন মহেশ মঙ্গিপুদি নেপলস কর্তৃপক্ষ, ইতালির আঞ্চলিক নৌ সেনা ঘাঁটির আধিকারিক এবং নেপলস'এর উপকূল রক্ষীবাহিনী বাহিনী'র সদর দফতরের ঊর্ধ্বতন কর্মকর্তাদের সঙ্গে বৈঠক করেন।
বন্দর থেকে ছেড়ে বেড়িয়ে আসার আগে আইএনএস তাবার জাহাজটি গত চৌঠা ও ৫ জুলাই
টাইরহেনিয়ান সাগরে ইতালীয় নৌ বাহিনীর প্রথম সারির যুদ্ধ জাহাজ আইটিএস আন্তোনিও মার্সেগ্লিয়া  এর সঙ্গে এক সামুদ্রিক মহড়ায় অংশ নেয়। উভয় দেশের নৌ বাহিনীর মধ্যে পারস্পরিক দক্ষতা বৃদ্ধি এবং সমুদ্রে যে কোন রকম প্রতিবন্ধকতা মোকাবিলায় পারদর্শী হয়ে ওঠার ক্ষেত্রে এই মহড়া বিশেষ সহায়তা প্রদান করবে।
CG/SS
(Visitor Counter : 179
প্রধানমন্ত্রীরদপ্তর
ইথিওপিয়ার প্রধানমন্ত্রীর সঙ্গে প্রধানমন্ত্রীর বৈঠক
নতুন দিল্লি, ২৪শে আগষ্ট ২০২৩
জোহানেসবার্গে পঞ্চদশ ব্রিকস শিখর সম্মেলনের ফাঁকে ইথিওপিয়ার প্রধানমন্ত্রী ডঃ আবি আহমেদ আলির সঙ্গে প্রধানমন্ত্রী শ্রী নরেন্দ্র মোদী ২৪ শে আগষ্ট সাক্ষাৎ করেছেন।
উভয় নেতার মধ্যে দ্বিপাক্ষিক সহযোগিতার বিভিন্ন ক্ষেত্র নিয়ে ফলদায়ক আলোচনা হয়েছে। যেসব বিষয় নিয়ে তাঁদের আলোচনায় প্রাধান্য পেয়েছে তা হল- সহযোগিতা ও দক্ষতা বৃদ্ধি, বাণিজ্য ও বিনিয়োগ, প্রতিরক্ষা সহযোগিতা, আইসিটি, কৃষি, তরুণদের দক্ষতা বৃদ্ধি এবং দু-দেশের মানুষের মধ্যে সম্পর্কের সম্প্রসারণ। তাঁরা গুরুত্বপূর্ণ আঞ্চলিক এবং বৈশ্বিক বিষয়েও মত বিনিময় করেছেন।
ইথিওপিয়া ব্রিকসের সদস্য হওয়ায় শ্রী নরেন্দ্র মোদী প্রধানমন্ত্রী আবি আহমেদকে অভিনন্দন জানিয়েছেন। ভয়েস অফ গ্লোবাল সাউথ শিখর সম্মেলনে অংশগ্রহণের জন্য ডঃ আবি আহমেদের প্রশংসাও করেন তিনি।
ব্রিকস গোষ্ঠীতে ইথিওপিয়াকে অন্তর্ভুক্ত করতে ভারতের সমর্থনের জন্য ডঃ আবি আহমেদ প্রধানমন্ত্রীকে ধন্যবাদ জানিয়েছেন। সফল চন্দ্রযান মিশনের জন্য প্রধানমন্ত্রীকে অভিনন্দন জানিয়ে তিনি বলেন, এই সাফল্য ইথিওপিয়া এবং গ্লোবাল সাউথের জন্য এক গর্ব ও অণুপ্রেরণার বিষয়।
(AG/AB /SG
প্রধানমন্ত্রীরদপ্তর
রাতনিপোরা-য় রেল সংযোগের প্রশংসা প্রধানমন্ত্রীর
নয়াদিল্লি, ১১ মে, ২০২৩
রেলমন্ত্রী ট্যুইট করে জানান, অবন্তিপোরা এবং কাকাপোরা-র মধ্যে রাতনিপোরা হল্টের জন্য দীর্ঘদিনের বকেয়া চাহিদা অবশেষে পূর্ণ করা গেছে। এই হল্টের ফলে এই এলাকায় যানবাহনের সুযোগ বাড়ায় গতিশীলতা বৃদ্ধি পাবে।
রেলমন্ত্রীর ট্যুইটের প্রত্যুত্তরে প্রধানমন্ত্রী ট্যুইট করে বলেন;
“অত্যন্ত ভালো খবর। এর ফলে জম্মু-কাশ্মীরের মধ্যে সংযোগ ব্যবস্থা আরও প্রসারিত হবে।”
PG/AB/NS
(
প্রতিরক্ষামন্ত্রক
ভারত- কাজাকিস্তান যৌথ প্রশিক্ষণ মহড়া আগামী ৩০ আগস্ট থেকে শুরু হবে
নতুন দিল্লি, ২৫ আগষ্ট, ২০২১
ভারত ও কাজাখস্তানের মধ্যে যৌথ প্রশিক্ষণ মহড়া " কাজিন্দ-২১" আগামী ৩০ আগস্ট থেকে শুরু হবে।
সামরিক কূটনীতির অংশ হিসেবে এবং কাজাখস্তানেরব সঙ্গে ভারতের ক্রমবর্ধমান সম্পর্ককে আরও শক্তিশালী করার লক্ষ্যে এই যৌথ প্রশিক্ষণ মহড়ার পঞ্চম সংস্করণ হিসাবে "কাজিন্দ-২০২১" কাজাখস্তানের আয়েশা বিবি ট্রেনিং নোডে অনুষ্ঠিত হবে। এটি চলবে ১১ সেপ্টেম্বর ২০২১ পর্যন্ত। এটি উভয় দেশের মধ্যে যৌথ সামরিক মহড়া যা দু'দেশের দ্বিপাক্ষিক সম্পর্ককে আরও সুদৃঢ় করবে।
ভারতের পক্ষ থেকে বিহার রেজিমেন্ট ব্যাটেলিয়নের ৯০ জন সামরিক জওয়ান কন্টিনজেন্ট কমান্ডারের নেতৃত্বে অংশ নেবে।
অন্যদিকে কাজাখস্তানের পক্ষ থেকেও সে দেশের সামরিক বাহিনীর একটি কোম্পানি যোগ দেবে।
এই মহড়ার মাধ্যমে জাতিসংঘের নির্দেশ অনুসারে ভারত ও কাজাখস্তানের সামরিক বাহিনী একটি পাহাড়ি ও গ্রামীণ দৃশ্যপটে সন্ত্রাস দমন অভিযানের প্রশিক্ষণে অংশ নেবে। এক টানা ৪৮ ঘন্টা ধরে সন্ত্রাস দমনের অনুশীলন চলবে।
এই ধরনের মহড়া দু'দেশের মধ্যে পারস্পরিক আত্মবিশ্বাস ও অভিযানকে শক্তিশালী করবে। ভারত এবং কাজাখস্তানের সামরিক বাহিনী মধ্যে একটি সর্বোত্তম অনুশীলন সম্পন্ন হবে।
CG/ SB
(Visitor Counter : 212
প্রধানমন্ত্রীরদপ্তর
রাজস্থানের যোধপুরে প্রায় ৫ হাজার কোটি টাকার প্রকল্পের শিলান্যাস ও জাতির উদ্দেশে উৎসর্গ প্রধানমন্ত্রীর
নয়াদিল্লি ৫ অক্টোবর
প্রধানমন্ত্রী শ্রী নরেন্দ্র মোদী আজ রাজস্থানের যোধপুরে প্রায় ৫ হাজার কোটি টাকার প্রকল্পের শিলান্যাস ও জাতির উদ্দেশে উৎসর্গ করেন। এর মধ্যে রয়েছে, সড়ক, রেল, অসামরিক বিমান পরিবহন, স্বাস্থ্য ও উচ্চশিক্ষার সঙ্গে যুক্ত প্রকল্প। এই প্রকল্পের মধ্যে রয়েছে, যোধপুরে এইমস-এর ৩৫০ শয্যার ট্রমা সেন্টার ও ক্রিটিক্যাল কেয়ার, যোধপুর বিমানবন্দরে নতুন টার্মিনাল ভবনের ভিত্তিপ্রস্তর স্থাপন। যোধপুর আইআইটি ক্যাম্পাস, এবং রাজস্থানের কেন্দ্রীয় বিশ্ববিদ্যালয়ের পরিকাঠামোর উন্নতি ঘটিয়ে তা আজ জাতির উদ্দেশে উৎসর্গ করা হয়। বিভিন্ন সড়ক প্রকল্প এবং দুটি রেল প্রকল্পেরও আজ শিলান্যাস করেন প্রধানমন্ত্রী।
তাঁর ভাষণে প্রধানমন্ত্রী বীর দুর্গাদাসের প্রতি শ্রদ্ধা নিবেদন করেন। তিনি বলেন, সরকারের ধারাবাহিক প্রয়াসের ফলেই এই সব প্রকল্প গ্রহণ সম্ভব হয়েছে। তিনি বলেন, রাজস্থান এমন একটি রাজ্য, যার সঙ্গে প্রাচীন ভারতের শৌর্য, সমৃদ্ধি এবং সংস্কৃতি জড়িয়ে রয়েছে। এই প্রসঙ্গে তিনি যোধপুরে সম্প্রতি অনুষ্ঠিত জি-২০ বৈঠকের কথাও উল্লেখ করেন। তিনি বলেন, যোধপুর দেশবিদেশের পর্যটকদের কাছে একটি আকর্ষণীয় পর্যটন কেন্দ্র।
শ্রী মোদী বলেন, জামনগর এক্সপ্রেসওয়ে এবং দিল্লি-মুম্বই এক্সপ্রেসওয়ে রাজস্থানে উচ্চ প্রযুক্তির পরিকাঠামোর উল্লেখযোগ্য দৃষ্টান্ত। তিনি জানান, চলতি বছরে রাজস্থানে রেল প্রকল্পে ৯৫০০ কোটি টাকা বরাদ্দ করা হয়েছে, যা পূর্ববর্তী বিভিন্ন সরকারের বরাদ্দের তুলনায় ১৪ গুণ বেশি। প্রধানমন্ত্রী বলেন, স্বাধীনতার পর থেকে ২০১৪ সাল পর্যন্ত রাজস্থানে মাত্র ৬০০ কিলোমিটার রেল লাইনের বৈদ্যুতিকীকরণ হয়েছে, সেখানে গত ৯ বছরে ৩,৭০০ কিলোমিটার রেল পথের বৈদ্যুতিকীকরণ করা হয়েছে। অমৃত ভারত স্টেশন প্রকল্পের অধীনে রাজস্থানে ৮০টির বেশি রেল স্টেশনের সংস্কার করা হয়েছে।
প্রধানমন্ত্রী বলেন, এই রেল ও সড়ক প্রকল্পগুলি রাজস্থানের উন্নয়নে গতি আনবে। রেল লাইন ডবল করার ফলে যাতায়াতের সময় অনেক কমবে। ৩টি সড়ক প্রকল্পের শিলান্যাসের পাশাপাশি প্রধানমন্ত্রী আজ যোধপুর বিমানবন্দরের নতুন টার্মিনাল ভবনের সংস্কারের কাজেরও ভিত্তিপ্রস্তর স্থাপন করেন। এই প্রকল্পগুলি এখানকার আর্থিক বিকাশের পাশাপাশি নতুন কর্মসংস্থান সৃষ্টি এবং পর্যটন ক্ষেত্রে গতি আনবে বলে মন্তব্য করেন প্রধানমন্ত্রী।
ডাক্তারি ও ইঞ্জিনিয়ারিং শিক্ষায় রাজস্থানের বিশেষ ভূমিকার কথা উল্লেখ করেন প্রধানমন্ত্রী। তিনি বলেন, যোধপুর এইমস-এ ট্রমা ও ক্রিটিক্যাল কেয়ারের সুযোগ সুবিধা বাড়ানো হচ্ছে। প্রধানমন্ত্রী বলেন, “দেশের প্রথম সারির প্রতিষ্ঠানগুলির মধ্যে এইমস যোধপুর এবং আইআইটি যোধপুর স্থান পাওয়ায় আমি আনন্দিত। ডাক্তারিতে প্রযুক্তির প্রয়োগের ক্ষেত্রে নতুন সম্ভাবনা তৈরি হবে।”
শ্রী মোদী বলেন, যাঁরা প্রকৃতি এবং পরিবেশকে ভালোবাসেন, তাঁদের কাছে প্রিয় গন্তব্য হল রাজস্থান। গুরু জাম্বেশ্বর এবং বিষ্ণোই সম্প্রদায়ের ভূমিকার কথা উল্লেখ করে প্রধানমন্ত্রী বলেন, তাঁদের দেখানো ঐতিহ্যের পথ ধরেই ভারত আজ গোটা বিশ্বকে পথ দেখাচ্ছে। ভারতকে এক উন্নত দেশে পরিণত করতে তাঁর সরকারের অঙ্গীকারের কথা জানান প্রধানমন্ত্রী। সেইসঙ্গে বলেন, রাজস্থানের উন্নয়নের সঙ্গে ভারতের বিকাশও জড়িত। প্রধানমন্ত্রীর কথায়, “আমাদের একসঙ্গে রাজস্থানের উন্নতি ঘটাতে হবে এবং এই রাজ্যকে সমৃদ্ধ করতে হবে।”
অনুষ্ঠানে রাজস্থানের রাজ্যপাল শ্রী কলরাজ মিশ্র, দুই কেন্দ্রীয় মন্ত্রী শ্রী গজেন্দ্র সিং শেখাওয়াত ও কৈলাশ চৌধারী উপস্থিত ছিলেন।
PG/MP/CS…
(
প্রধানমন্ত্রীরদপ্তর
ব্যবসা-বাণিজ্যের অনুকূল পরিবেশ গড়ে তোলার ক্ষেত্রে গৃহীত পদক্ষেপগুলি পর্যালোচনায় প্রধানমন্ত্রী
নয়াদিল্লি, ১৩ ডিসেম্বর, ২০১৮
প্রধানমন্ত্রী শ্রী নরেন্দ্র মোদী বৃহস্পতিবার নতুন দিল্লিতে এক উচ্চ পর্যায়ের বৈঠকে ব্যবসা-বাণিজ্যের অনুকূল পরিবেশ গড়ে তোলার জন্য গৃহীত পদক্ষেপগুলি পর্যালোচনা করেন।
বৈঠকে আর্থিক বিষয় সংক্রান্ত বরিষ্ঠ কেন্দ্রীয় মন্ত্রীরা ছাড়াও মহারাষ্ট্রের মুখ্যমন্ত্রী শ্রী দেবেন্দ্র ফড়নবিশ, দিল্লির উপ-রাজ্যপাল শ্রী অনিল বাইজাল-সহ কেন্দ্রীয় সরকার, মহারাষ্ট্র এবং দিল্লি সরকারের উচ্চ পদস্থ আধিকারিকরা উপস্থিত ছিলেন।
সহজে ব্যবসা-বাণিজ্য করার অনুকূল পরিবেশ গড়ে তোলার সঙ্গে যুক্ত বিভিন্ন সূচকের অগ্রগতি সম্পর্কে প্রধানমন্ত্রীকে অবহিত করা হয়। আলোচনায় নির্মাণ ক্ষেত্রের সঙ্গে যুক্ত অনুমোদন, চুক্তি বলবৎ, সম্পত্তি নথিভুক্তকরণ, নতুন ব্যবসা শুরু করা, বিদ্যুৎ সংযোগ, ঋণ সহায়তা সহ ঋণ পরিশোধের অক্ষমতার মতো বিষয়গুলি উত্থাপিত হয়।
বিগত চার বছরে ব্যবসা-বাণিজ্যের ক্ষেত্রে বিশ্ব ব্যাঙ্কের সূচক অনুযায়ী ভারতের ১৪২তম স্থান থেকে ৭৭তম স্থানে উঠে আসার বিষয়টি নিয়েও বৈঠকে আলোচনা হয়।
ব্যবসা-বাণিজ্যের পরিবেশকে সহজ করে তোলার লক্ষ্যে গৃহীত সংস্কারমূলক পদক্ষেপগুলি রূপায়ণে যে সমস্ত বাধা-বিপত্তি রয়েছে, তা দূর করার পন্থা-পদ্ধতিগুলি নিয়ে আধিকারিকরা আলোচনা করেন।
শেষ প্রান্তে থাকা মানুষের কাছে পৌঁছে দেওয়া পরিষেবার মানোন্নয়নের ওপর জোর দিয়ে প্রধানমন্ত্রী বিভিন্ন ব্যবস্থাপনাকে আরও সুবিন্যস্ত করার ওপর গুরুত্ব দেন। তিনি বলেন, সুবিন্যস্ত প্রণালী কেবল ব্যবসা-বাণিজ্যের সূচকেই নয়, সহজে জীবনযাপনের মানোন্নয়ন সহ ক্ষুদ্র ব্যবসার বিকাশেও সহায়ক হবে। উদীয়মান ও প্রগতিশীল অর্থনীতি হিসাবে ভারতের জন্য এ ধরণের সহায়ক ব্যবস্থা গ্রহণ অত্যন্ত গুরুত্বপূর্ণ। সহজে ব্যবসা-বাণিজ্যের সূচকে ভারতের অগ্রগতির বিষয়ে সমগ্র বিশ্বের গভীর আগ্রহ রয়েছে বলেও প্রধানমন্ত্রী মন্তব্য করেন।
CG/BD/SB
(Visitor Counter : 85
প্রধানমন্ত্রীরদপ্তর
কোভিড-১৯ সংক্রমণ থেকে ইতালির প্রধানমন্ত্রী মারিও ড্রাঘি’র দ্রুত আরোগ্য কামনা করেছেন ভারতের প্রধানমন্ত্রী
নয়াদিল্লি, ২০ এপ্রিল, ২০২২
প্রধানমন্ত্রী শ্রী নরেন্দ্র মোদী কোভিড-১৯ সংক্রমণ থেকে ইতালির প্রধানমন্ত্রী মারিও ড্রাঘি’র দ্রুত আরোগ্য কামনা করেছেন।
এক ট্যুইটে প্রধানমন্ত্রী বলেছেন, “আমি আমার প্রিয় বন্ধু ইতালির প্রধানমন্ত্রী মারিও ড্রাঘি’র কোভিড-১৯ সংক্রমণ থেকে দ্রুত আরোগ্য কামনা করছি। @Palazzo_Chigi”
CG/SS/SB
(
সংস্কৃতিমন্ত্রক
প্রধানমন্ত্রী আগামীকাল  উত্তরপ্রদেশ সফরে যাবেন এবং কুশীনগর আন্তর্জাতিক বিমানবন্দরের উদ্বোধন করবেন
প্রধানমন্ত্রী মহাপরিনির্বাণ মন্দিরে অভিধাম দিবস উপলক্ষে এক অনুষ্ঠানে অংশ নেবেন
প্রধানমন্ত্রী কুশীনগরে রাজকিয়া মেডিকেল কলেজের ভিত্তিপ্রস্তর স্থাপন এবং কুশীনগরে বিভিন্ন উন্নয়ন মূলক প্রকল্পের উদ্বোধন ও শিলান্যাস করবেন
নতুন দিল্লি, ১৯ অক্টোবর, ২০২১
প্রধানমন্ত্রী শ্রী নরেন্দ্র মোদী আগামীকাল  উত্তরপ্রদেশ সফরে যাবেন। সকাল ১১টায় প্রধানমন্ত্রী কুশীনগর আন্তর্জাতিক বিমানবন্দরের উদ্বোধন করবেন। এর পর বেলা সাড়ে ১১টায় তিনি মহাপরিনির্বাণ মন্দিরে অভিধান দিবস উপলক্ষে এক অনুষ্ঠানে অংশ নেবেন। পরে বেলা ১.১৫ মিনিটে প্রধানমন্ত্রী কুশীনগরে বিভিন্ন উন্নয়ন মূলক প্রকল্পের উদ্বোধন ও ভিত্তিপ্রস্তর স্থাপনের জন্য এক অনুষ্ঠানে যোগ দেবেন।
কুশীনগর আন্তর্জাতিক বিমানবন্দরের উদ্বোধন
কুশীনগর আন্তর্জাতিক বিমানবন্দরে উদ্বোধন উপলক্ষে শ্রীলঙ্কার কলোম্ব থেকে একটি বিমান এই বিমানবন্দরে অবতরণ করবে। এই সফরে শ্রীলঙ্কার শতাধিক বৌদ্ধ ভিক্ষুক এবং ১২ সদস্যের এক প্রতিনিধি দল বুদ্ধের পবিত্র স্মারক প্রদর্শনীর জন্য নিয়ে আসবে। প্রতিনিধি দলে শ্রীলঙ্কায় বৌদ্ধ ধর্মের চারটি অনুগামী শাখা – আসগিরিয়া, অমরাপুরা, রামান্য, মালওয়াত –এর সদস্য এবং শ্রীলঙ্কা সরকারের ক্যাবিনেট মন্ত্রী নমল রাজাপক্ষের নেতৃত্বে ৫ জন মন্ত্রীও থাকবেন।
কুশীনগর আন্তর্জাতিক বিমানবন্দর নির্মাণে খরচ হয়েছে প্রায় ২৬০ কোটি টাকা। দেশীয় এবং আন্তর্জাতিক তীর্থযাত্রীদের ভগবান বুদ্ধের মহাপরিনির্বাণ স্থল পরিদর্শনে এই বিমানবন্দর বিশেষ সাহায্য করবে এবং বিশ্বব্যাপী বৌদ্ধ তীর্থস্থানের সঙ্গে এই পবিত্র স্থানটিকে যুক্ত করে তুলবে। বিহার এবং উত্তর প্রদেশের নিকটবর্তী জেলায় গড়ে ওঠা এই বিমানবন্দর সংশ্লিষ্ট অঞ্চলে বিনিয়োগ ও কর্মসংস্থানের সুযোগ বৃদ্ধির ক্ষেত্রে গুরুত্বপূর্ণ ভূমিকা পালন করবে।
মহাপরিনির্বাণ মন্দিরে অভিধাম দিবস
প্রধানমন্ত্রী মহাপরিনির্বাণ মন্দির পরিদর্শন করবেন। ভগবান বুদ্ধের শায়িত মূর্তিতে পূজার্চনা ও চীভর অর্পণ করবেন। পাশাপাশি একটি বোধি গাছের চারাও রোপণ করবেন তিনি।
প্রধানমন্ত্রী অভিধাম দিবস উপলক্ষে আয়োজিত এক অনুষ্ঠানে যোগ দেবেন। এই দিনটি বৌদ্ধ ভিক্ষুকদের জন্য তিন মাস বর্ষার প্রস্থান – বর্ষা মাস বা বর্ষার সমাপ্তির প্রতীক হিসেবে উদযাপিত হয়। এই সময় তারা বিহার ও মঠের এক জায়গায় জড়ো হয়ে প্রার্থনা করেন। এই অনুষ্ঠানে শ্রীলঙ্কা, থাইল্যান্ড, মায়ানমার, দক্ষিণ কোরিয়া, নেপাল, ভূটান এবং কম্বোডিয়ার বিশিষ্ট সন্যাসীদের পাশাপাশি বিভিন্ন দেশের রাষ্ট্রদূতেরাও উপস্থিত থাকবেন।
প্রধানমন্ত্রী অজন্তা দেওয়াল চিত্র, বৌদ্ধ সূত্র ক্যালিগ্রাফি এবং গুজরাটের ভাদনগর ও অন্যান্য স্থান থেকে খননকৃত বৌদ্ধ নিদর্শনগুলির প্রদর্শনীও পরিদর্শন করবেন।
উন্নয়নমূলক প্রকল্পের উদ্বোধন ও ভিত্তিপ্রস্তর স্থাপন
প্রধানমন্ত্রী কুশীনগরের বারওয়া জঙ্গল অঞ্চলে একটি অনুষ্ঠানে অংশ নেবেন। এই অনুষ্ঠান মঞ্চ থেকে তিনি কুশীনগরের রাজকিয়া মেডিকেল কলেজের ভিত্তিপ্রস্তর স্থাপন করবেন। ২৮০ কোটি টাকা ব্যয়ে এই মেডিকেল কলেজ গড়ে তোলা হবে। এখানে ৫০০ শয্যার ব্যবস্থা থাকবে। এমনকি ২০২২-২৩ শিক্ষাবর্ষে এমবিবিএস পাঠক্রমে ১০০ জন শিক্ষার্থী ভর্তিও হতে পারবেন। প্রধানমন্ত্রী এদিন ১৮০ কোটি টাকা মূল্যের ১২টি উন্নয়ন মূলক প্রকল্পের উদ্বোধন ও ভিত্তিপ্রস্তর স্থাপন করবেন।
CG/SS/SKD/
(Visitor Counter : 156
প্রধানমন্ত্রীরদপ্তর
প্রধানমন্ত্রী ৩৬তম প্রগতি বৈঠকে পৌরোহিত্য করেছেন
নয়াদিল্লী, ২৪ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ ৩৬তম প্রগতি বৈঠকে পৌরোহিত্য করেছেন।
৮টি প্রকল্প, অভিযোগ সংক্রান্ত একটি কর্মসূচি ও প্রকল্প౼ মোট ১০টি বিষয় নিয়ে বৈঠকে আলোচনা হয়েছে। যে ৮টি প্রকল্প নিয়ে আলোচনা হয়েছে তার মধ্যে সড়ক পরিবহণ ও মহাসড়ক মন্ত্রকের ৩টি, রেল মন্ত্রকের ২টি, বিদ্যুৎ, পেট্রোলিয়াম ও প্রাকৃতিক গ্যাস এবং স্বরাষ্ট্র মন্ত্রকের ১টি করে প্রকল্প রয়েছে। এই ৮টি প্রকল্প পশ্চিমবঙ্গ, আসাম, তামিলনাড়ু, ওড়িশা, ঝাড়খন্ড, সিকিম, উত্তরপ্রদেশ, মিজোরাম, গুজরাট, মধ্যপ্রদেশ, বিহার ও মেঘালয় ౼এই ১২টি রাজ্যে বাস্তবায়িত হবে। এর জন্য মোট ব্যয় হবে ৪৪,৫৪৫ কোটি টাকা।
প্রধানমন্ত্রী কয়েকটি প্রকল্প দেরিতে বাস্তবায়িত হওয়ায় উদ্বেগ প্রকাশ করেছেন। নির্দিষ্ট সময়ের মধ্যে বকেয়া সমস্ত বিষয়গুলির দ্রুত নিষ্পত্তির জন্য তিনি সংশ্লিষ্ট আধিকারিকদের নির্দেশ দিয়েছেন।
আলোচনায় একবার ব্যবহারযোগ্য প্লাস্টিকের ব্যবহার বন্ধের কর্মসূচিরও পর্যালোচনা করা হয়েছে। প্রধানমন্ত্রী গ্রাম সড়ক যোজনার আওতায় যে অভিযোগগুলি রয়েছে বৈঠকে সেগুলির পর্যালোচনা করা হয়। শ্রী মোদী যুবক-যুবতী সহ জনসাধারণকে এইসব প্রকল্পে যথাযথ সচেতনামূলক অভিযানের মধ্য দিয়ে যুক্ত করার উদ্যোগে সন্তোষ প্রকাশ করেছেন। প্রধানমন্ত্রী গ্রাম সড়ক যোজনায় যে রাস্তা তৈরি হচ্ছে সেগুলির মান বজায় রাখার ওপরও প্রধানমন্ত্রী আধিকারিকদের নির্দেশ দেন।
প্রগতির ৩৫তম বৈঠকে ১৩ লক্ষ ৬০ হাজার কোটি টাকার ২৯০টি প্রকল্প, ৫১টি কর্মসূচি ও যোজনা এবং অভিযোগ সংক্রান্ত ১৭টি প্রকল্পের পর্যালোচনা করা হয়।
প্রধানমন্ত্রীরদপ্তর
পশ্চিমবঙ্গে দুর্ঘটনায় প্রাণহানির খবরে প্রধানমন্ত্রী মর্মাহত
পিএমএনআরএফ থেকে ক্ষতিগ্রস্তদের এককালীন সাহায্য
নয়াদিল্লি, ০৯ অগাস্ট, ২০২২
প্রধানমন্ত্রী শ্রী নরেন্দ্র মোদী পশ্চিমবঙ্গের বীরভূম জেলায় এক ভয়াবহ সড়ক দুর্ঘটনায় প্রাণহানির খবরে গভীর শোক ব্যক্ত করেছেন। শ্রী মোদী দুর্ঘটনায় ক্ষতিগ্রস্তদের পিএমএনআরএফ থেকে এককালীন সাহায্য দেওয়ার কথা ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “পশ্চিমবঙ্গের বীরভূম জেলায় এক শোচনীয় পথ দুর্ঘটনায় প্রাণহানির খবরে মর্মাহত। আহতদের জন্য রইল প্রার্থনা।
নিহতদের প্রত্যেকের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে দেওয়া হবে ২ লক্ষ টাকা। আহতদের প্রত্যেকে পাবেন ৫০ হাজার টাকা: প্রধানমন্ত্রী”।
PG/CB/SB
(